Senior Jeug | ng-kempton-hoogland
Om vrae te vra is nie altyd maklik nie. Veral moeilikes soos: Wie is ek? Wat maak ek hier? Hou ander mense van my? Dalk wonder jy hoe om jou geloof by die skool uit te leef (sonder om 'weird' te wees) of miskien twyfel jy oor goed in die Bybel. So wat as ons vir jou sê jy mag maar hierdie vrae vra? Selfs ongemakliker vrae as hierdie! Wel, by Hoogland se tienerbediening luister ons na daardie dinge wat op jou hart lê.
By Hoogland wil ons juis 'n veilige ruimte skep waar jongmense hulself mag wees, sonder enige oordeel, vernedering of blamering. Ons bediening is holisties van aard, met ander woorde ons wil jongmense in hulle volledige menswees bedien: spiritueel, emosioneel en sosiaal. Daarom het ons ook verskillende ruimtes geskep vir jongmense om in te wees; Grootgroepe en 'n Tiener Jeuggroep.
Die graad 7-10's fokus op die beginsels van geloof in 'n 5-jaar siklus van Real lewe.
Die belydenisklas is die jaar waar ons fokus op die Kerk. Wat is kerk? Hoekom is daar 'n kerk en wat doen ons as kerk? Die graad 11's word begelei deur Ds. Jeanine. Hulle kom in die grootsaal bymekaar in Kairos op Sondae om 17:30.